Bussang

Mae Bussang yn gymuned yn Département Vosges yn Rhanbarth Grand Est, Ffrainc. Mae'n un o'r 189 o gymunedau sydd ym Mharc Naturiol Rhanbarthol Ballons des Vosges.Carte d’identité du Parc naturel régional des Ballons des Vosges Saif ar lan Afon Moselle. Amgylchir y  gymuned gan nifer o goedwigoedd.

Mae’r gymuned yn nodedig am ei ffynhonnau o ddyfroedd mwynol ac am ei lethrau sgïo. 

Poblogaeth
Delwedd:Population - Municipality code 88081.svg

Safleoedd a henebion

 Dyfroedd mwynol 
Mae Bussang wedi bod yn enwog am ei ffynhonnau o ddyfroedd mwynol ers y 17g pan ddechreuodd dugiaid Lorraine ymweld â nhw. Trodd yn dref sba poblogaidd yn 19g. Mae yna 4 ffynnon yn y gymuned: y Salmade mawr y Salmade bach, les Demoiselles a’r source Marie. Mae’r dŵr yn uchel ei gynnwys o haearn a gan hynny yn cael ei ystyried yn llesol i’r sawl sy’n dioddef o anemia.

Wedi dioddef difrod yn yr Ail Ryfel Byd dechreuodd llif tri o’r ffynhonnau arafu a phenderfynwyd eu cau ym 1958 gan fod y llif isel wedi achosi halogiad bacteriol, dim ond y source Marie sydd wedi goroesi. Mae gan awdurdodau’r gymuned cynlluniau i ail adeiladu'r diwydiant dyfroedd mwynol trwy dyllu am ffynhonnell newydd ar fynydd Charat.

 Ffynhonnell y Moselle 
Mae’r Moselle yn afon 560 km o hyd sy’n llifo trwy Ffrainc, Lwcsembwrg a’r Almaen.

Honnir bod ffynnon a leolir  731 metr uwchben lefel y môr ger Bussang yw ffynhonnell yr afon. Mewn gwirionedd mae’r afon yn cael ei ffurfio trwy undeb nifer o nentydd ar lethrau'r Grand Drumont, rhai ohonynt dros 1,000 metr o’r ffynhonnell swyddogol.

 Theatr y Bobl 
Crëwyd Theatr y Bobl gan Maurice Pottecher ym 1895. Wedi ei hadeiladu o bren, mae gan y theatr nodwedd neilltuol, sef bod modd agor wal cefn y llwyfan, gan gynnig golygfa o’r mynyddoedd fel cefndir naturiol i berfformiadau. Cofrestrwyd y theatr fel heneb o bwys hanesyddol ar 2 Awst 1976Notice no PA00107098, base Mérimée, ministère français de la Culture.

 Memorial de Steingraben 
Carreg coffa er cof am y sawl a saethwyd yn Vosages am wrthsefyll yn erbyn y Natsïaid ym mis Medi a Hydref 1944. Mae ger y ffordd sy'n disgyn o'r col de Bussang i Urbes.

 Sgïo 
Mae gan Bussang

8 llethr sgïo alpaidd, 42 canon eira a bryn neidio sgïo yn gyda 4 lifft llusgo
3 llwybr sgïo alpaidd 
Llwybr sgïo draws wlad ger Larcenaire
Bryn sgïo o 50m yn La Bouloie
Llethr tobogan 

Gweler hefyd
 Cymunedau Vosges

Cyfeiriadau

INSEE

Categori:Cymunedau Vosges